CELEX: 62021TN0189
Language: sl
Date: 2021-04-10 00:00:00
Title: Zadeva T-189/21: Tožba, vložena 10. aprila 2021 – Aloe Vera of Europe/Komisija

31.5.2021   
            
            
               SL
            
            
               Uradni list Evropske unije
            
            
               C 206/39
            
         
      Tožba, vložena 10. aprila 2021 – Aloe Vera of Europe/Komisija
      (Zadeva T-189/21)
      (2021/C 206/47)
      Jezik postopka: angleščina
      
         Stranki
      
      
         Tožeča stranka: Aloe Vera of Europe BV (Amsterdam, Nizozemska) (zastopnik: B. Van Vooren, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  Uredbo Komisije (EU) 2021/468 razglasi za nično in
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja le en razlog, s katerim trdi, da se z izpodbijanim aktom krši previdnostno načelo tako v materialnem kot v postopkovnem smislu.
      
                  1.
               
               
                  Prvi podtožbeni razlog: Z Uredbo Komisije (EU) 2021/468 (1) se krši previdnostno načelo. Tožeča stranka trdi, da je preventivni regulativni poseg v skladu s previdnostnim načelom mogoč le, kadar iz znanstvene ocene izhaja, da potencialno tveganje presega družbeno sprejemljivo raven. V tej zadevi je bila z izpodbijano uredbo prepovedan gel iz notranjih plasti listov Aloe vere, čeprav je bilo iz znanstvene ocene razvidno, da za ta proizvod ni bilo nobenega tveganja. Tožeča stranka dalje trdi, da je bila izpodbijana uredba –namesto da bi bila utemeljena na znanosti – sprejeta na podlagi niza arbitrarnih odločitev.
               
            
                  2.
               
               
                  Drugi podtožbeni razlog: v postopku sprejemanja Uredbe (EU) 2021/468 je bilo kršeno previdnostno načelo. Tožeča stranka trdi, da Komisija ni upoštevala okvira, določenega v členu 8 Uredbe (ES) št. 925/2006 Evropskega parlamenta in Sveta, (2) in je napačno uporabila pisni postopek iz člena 3(5) Uredbe (EU) št. 182/2011 Evropskega parlamenta in Sveta (3) ter kršila načeli sorazmernosti in prepovedi diskriminacije.
               
            
         (1)  Uredba Komisije (EU) 2021/468 z dne 18. marca 2021 o spremembi Priloge III k Uredbi (ES) št. 1925/2006 Evropskega parlamenta in Sveta glede botaničnih vrst, ki vsebujejo hidroksiantracenske derivate (UL 2021, L 96, str. 6).
      
         (2)  Uredba (ES) št. 1925/2006 Evropskega Parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL 2006, L 404, str. 26).
      
         (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL 2011, L 55, str. 13).